CELEX: 62009TN0192
Language: el
Date: 2009-05-14 00:00:00
Title: Υπόθεση T-192/09: Προσφυγή της 14ης Μαΐου 2009 — Amen Corner κατά ΓΕΕΑ — Comercio Electrónico Ojal (SEVE TROPHY)

18.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 167/18
            
         Προσφυγή της 14ης Μαΐου 2009 — Amen Corner κατά ΓΕΕΑ — Comercio Electrónico Ojal (SEVE TROPHY)
   (Υπόθεση T-192/09)
   2009/C 167/35
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Amen Corner (Μαδρίτη, Ισπανία) (εκπρόσωποι: J. Calderón Chavero και T. Villate Consonni, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Comercio Electrónico Ojal (Μαδρίτη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τμήματος προσφυγών του ΓΕΕΑ της 5ης Μαρτίου 2009 στην υπόθεση R-462/2008-2 καθόσον επιτρέπει την καταχώριση κοινοτικού σήματος για τα προϊόντα της κλάσεως 9·
            
         
               —
            
            
               κατά συνέπεια, να απορρίψει την αίτηση καταχωρίσεως κοινοτικού σήματος 4 617 213 στο σύνολό της·
            
         
               —
            
            
               να καταδικάσει το ΓΕΕΑ και τους λοιπούς διαδίκους στα δικαστικά έξοδα και να απορρίψει τα σχετικά αιτήματά τους.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση κοινοτικού σήματος: Comercio Electrónico Ojal S.L.
   
      Σήμα προς καταχώριση: Εικονιστικό σήμα που περιλαμβάνει και το λεκτικό στοιχείο «SEVE TROPHY» (αίτηση καταχωρίσεως αριθ. 4 617 213) για προϊόντα και υπηρεσίες των κλάσεων 3, 9, 14, 18, 25, 28, 35 και 41
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Κοινοτικά εικονιστικά σήματα «SEVE TROPHY» και «SEVE BALLESTEROS TROPHY» (αριθ. 1 541 226, αριθ. 1 980 341, αριθ. 2 068 682 και αριθ. 3 846 235), για προϊόντα και υπηρεσίες των κλάσεων 3, 14, 25, 28, 35 και 41
   
      Απόφαση του τμήματος ανακοπών: Απόρριψη της ανακοπής που ασκήθηκε δυνάμει του άρθρου 8, παράγραφος 5, του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1) [που αντικαταστάθηκε από τον κανονισμό (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1)] και μερική αποδοχή της ανακοπής που ασκήθηκε δυνάμει του άρθρου 8, παράγραφος 1, στοιχείο β', της ιδίας διατάξεως
   
      Απόφαση του τμήματος προσφυγών: Προσφυγή μερικώς δεκτή
   
      Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού 40/94.